**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2016. szeptember 14-i ülésére**

**Javaslat a Szociális Szolgáltatók Közhasznú Egyesület támogatási kérelmének elbírálására**

A Szociális Szolgáltatók Közhasznú Egyesületeazzal a kérelemmel fordult az Oktatási és Szociális Bizottsághoz, hogy az Egyesület közreműködésével 2016. november 15-16. napján megrendezendő gyermekvédelmi konferencia keretében az izlandi Barnahús modell pilot programjának bevezetése során felmerülő költségek kifizetését támogassa.

A konferencia két napon keresztül kerül megszervezésre, melynek keretében rajzos MEMO készítése történne 250.000,- forint értékben, valamint tolmácsok biztosítása 100.000,- forint értékben, szakmai anyag készítése 500.000,- forint értékben és a büféebéd költségeinek kifizetése 90.000,- forint értékben. Azaz összesen 940.000,- forint összegű támogatást kívánnak igényelni a bizottságtól a konferencia lebonyolítására.

Az Egyesület kérelme, valamint a részletes költségvetés az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2016. szeptember „ ”.

 **/: Koczka Tibor :/**

HATÁROZATI JAVASLAT

**.…/2016. IX.14.) OSzB. sz. határozat**

**A.**

Az Oktatási és Szociális Bizottság a Szociális Szolgáltatók Közhasznú Egyesületekérelmét megtárgyalta, és az egyesület által megrendezendő konferencia költségeinek kifizetését a ……………………. ágazat kiadásai „……………………” sora terhére ……………..Ft összeggel támogatja.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** 2016. szeptember 14.

**B.**

Az Oktatási és Szociális Bizottság a Szociális Szolgáltatók Közhasznú Egyesületekérelmét megtárgyalta, és az egyesület ingatlanhasználattal kapcsolatos költségeinek kifizetését forrás hiányában nem tudja támogatni.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** 2016. szeptember 14.